wannaphong/clean_thaiwikipedia huggingface dataset:
# สดุดี 2
สดุดี 2  เป็นเพลงสดุดีเพลงที่ 2 ของหนังสือเพลงสดุดี ในพระคริสตธรรมคัมภีร์ ฉบับมาตรฐานที่เป็นคัมภีร์ไบเบิลฉบับแปลเป็นภาษาไทยขึ้นต้นด้วย "เหตุใดบรรดาประชาชาติจึงคิดกบฏ?" ในภาษาละติน เพลงสดุดีนี้เป็นที่รู้จักในชื่อ "Quare fremuerunt gentes" สดุดี 2 ไม่มีการระบุชื่อผู้ประพันธ์เพลงสดุดีในหัวบท แต่กิจการ 4:24–26 ในพันธสัญญาใหม่ระบุว่าประพันธ์โดยดาวิด ทัลมุดระบุว่าสดุดี 2 เป็นความต่อเนื่องจากสดุดี 1 

เพลงสดุดีนี้เป็นส่วนหนึ่งในพิธีกรรมของศาสนายูดาห์ นิกายโรมันคาทอลิก นิกายลูเทอแรน และนิกายแองกลิคัน เช่นเดียวกับการร้องเพลงสดุดีในนิกายโปรเตสแตนต์ สดุดี 2 มักมีการนำมาใส่ในงานประพันธ์ดนตรี จอร์จ ฟริดริก แฮนเดิลได้นำ 9 วรรคของสดุดีมาใส่ในท่อนที่ 2 ของมีไซอาห์

 ต้นฉบับ 
 ภาษาฮีบรู 
ตารางต่อไปนี้แสดงข้อความต้นฉบับภาษาฮีบรู ของเพลงสดุดีพร้อมสระ ควบคู่กับคำแปลภาษาอังกฤษอิงจากคำแปลใน JPS 1917 (ปัจจุบันเป็นสาธารณสมบัติ)
 วรรค ภาษาฮีบรู คำแปลภาษาอังกฤษ (JPS 1917) 1 Why are the nations in an uproar? And why do the peoples mutter in vain? 2 The kings of the earth stand up, And the rulers take counsel together, Against the LORD, and against His anointed: 3 'Let us break their bands asunder, and cast away their cords from us.' 4 He that sitteth in heaven laugheth, the Lord hath them in derision. 5 Then will He speak unto them in His wrath, and affright them in His sore displeasure: 6 'Truly it is I that have established My king upon Zion, My holy mountain.' 7 I will tell of the decree: The LORD said unto me: 'Thou art My son, this day have I begotten thee. 8 Ask of Me, and I will give the nations for thine inheritance, and the ends of the earth for thy possession. 9Thou shalt break them with a rod of iron; Thou shalt dash them in pieces like a potter's vessel.' 10 Now therefore, O ye kings, be wise; be admonished, ye judges of the earth. 11 Serve the LORD with fear, and rejoice with trembling. 12 Do homage in purity, lest He be angry, and ye perish in the way, when suddenly His wrath is kindled. Happy are all they that take refuge in Him.

 พระคริสตธรรมคัมภีร์ ฉบับมาตรฐาน 
 เหตุใดบรรดาประชาชาติจึงคิดกบฏ? ทำไมชาวประเทศทั้งหลายคิดลมๆ แล้งๆ?
 บรรดากษัตริย์แห่งแผ่นดินโลกตั้งตนเองขึ้น และนักปกครองปรึกษากัน ต่อสู้พระยาห์เวห์กับผู้รับการเจิมของพระองค์ กล่าวว่า
 "ให้เราหักโซ่ตรวน และสลัดเครื่องจำจองของเขาให้พ้นจากเราเถิด"
 พระองค์ผู้ประทับในสวรรค์ทรงพระสรวล องค์เจ้านายทรงเย้ยหยันเขาเหล่านั้น
 แล้วตรัสกับเขาทั้งหลายด้วยความกริ้ว และด้วยความเดือดดาลก็ทรงทำให้เขาหวาดกลัว ตรัสว่า
 "เราเองได้ตั้งกษัตริย์ของเราไว้แล้ว บนศิโยน ภูเขาบริสุทธิ์ของเรา"
 ข้าพเจ้าจะบอกถึงกฎเกณฑ์ของพระยาห์เวห์ พระองค์ตรัสกับข้าพเจ้าว่า "เจ้าเป็นบุตรของเรา วันนี้เราให้กำเนิดเจ้าแล้ว
 จงขอจากเราเถิด และเราจะมอบบรรดาประชาชาติให้เป็นมรดกของเจ้า ตลอดจนแผ่นดินโลกให้เป็นกรรมสิทธิ์ของเจ้า
 เจ้าจะตีพวกเขาให้แตกด้วยคทาเหล็ก และฟาดให้แหลกเป็นชิ้นๆ ดุจภาชนะของช่างปั้นหม้อ"
 เพราะฉะนั้น กษัตริย์ทั้งหลายเอ๋ย จงฉลาดเถิด บรรดาผู้ปกครองแห่งแผ่นดินโลกเอ๋ย จงรับคำเตือนเถิด
 จงปรนนิบัติพระยาห์เวห์ด้วยความยำเกรง และจงเปรมปรีดิ์จนเนื้อเต้น
 จงจุมพิตพระบุตร หาไม่ พระองค์จะกริ้ว และเจ้าต้องพินาศจากทางนั้น เพราะความกริ้วของพระองค์จุดให้ลุกได้รวดเร็ว ทุกคนที่เข้ามาลี้ภัยในพระองค์ก็เป็นสุข
# ทองวิน พมวิหาน
ทองวิน พมวิหาน (เกิด 7 มกราคม พ.ศ. 2481) เป็นนักการเมืองหญิงชาวลาว เป็นสมาชิกพรรคประชาชนปฏิวัติลาว และเป็นภรรยาของไกสอน พมวิหาน อดีตประธานาธิบดีและนายกรัฐมนตรีของประเทศลาว ทองวินมีความสนใจด้านการเมืองมาตั้งยังเยาว์ โดยเธอเข้าร่วมกับลาวอิสระตั้งแต่เธออายุได้ 13 ปี จากนั้นก็เข้าร่วมกับขบวนการปะเทดลาว

ทองวินสมรสกับไกสอน พมวิหาน เมื่อวันที่ 20 ตุลาคม พ.ศ. 2497 ขณะเธออายุได้ 16 ปี ทั้งสองมีบุตรด้วยกัน 6 คน มีเท่าที่ปรากฏชื่อ ได้แก่ 
 ไซสมพอน พมวิหาน (เกิด 12 ธันวาคม พ.ศ. 2497)
 ทองสะหวัน พมวิหาน (เกิด 9 สิงหาคม พ.ศ. 2507)
 สันยาฮัก พมวิหาน (16 มิถุนายน พ.ศ. 2511 – 17 กรกฎาคม พ.ศ. 2556) สมรสกับออละวัน พมวิหาน มีบุตรด้วยกันสี่คน
 สันติพาบ พมวิหาน

ทองวินยังเคยดำรงตำแหน่งเป็นเลขาธิการคณะกรรมการกลางสหภาพเยาวชนประชาชนปฏิวัติลาว ตั้งแต่ พ.ศ. 2531–2536 ในเวลาต่อมาทองวินได้รับเลือกให้เป็นคณะกรรมการกลางของพรรคประชาชนปฏิวัติลาว ในการประชุมแห่งชาติครั้งที่ 3 และรั้งตำแหน่งดังกล่าวจนถึงวาระประชุมแห่งชาติครั้งที่ 5

แต่หลังการถึงแก่อสัญกรรมของสามี ทองวินได้หันหลังให้กับการเมือง โยกย้ายไปพำนักอยู่แขวงสุวรรณเขต แล้วหวนกลับเข้าสู่ร่มเงาแห่งพระศาสนาด้วยการสร้างวัดแห่งใหม่ที่นั่น

 เครื่องอิสริยาภรณ์
# สดุดี 3
สดุดี 3  เป็นเพลงสดุดีเพลงที่ 3 ของหนังสือเพลงสดุดี ในพระคริสตธรรมคัมภีร์ ฉบับมาตรฐานที่เป็นคัมภีร์ไบเบิลฉบับแปลเป็นภาษาไทยขึ้นต้นด้วย "ข้าแต่พระยาห์เวห์ คู่อริของข้าพระองค์ทวีขึ้นมากเหลือเกิน" ในภาษาละติน เพลงสดุดีนี้เป็นที่รู้จักในชื่อ "Domine quid multiplicati sunt" สดุดี 3 เป็นเพลงขอบพระคุณส่วนบุคคลถึงพระเจ้าผู้ทรงตอบรับคำอธิษฐานของวิญญาณที่ทุกข์ใจ เพลงสดุดีนี้ถือว่าประพันธ์โดยดาวิดและเกี่ยวข้องกับช่วงเวลาที่พระองค์ทรงหลบหนีจากอับซาโลมที่เป็นพระโอรสของพระองค์เอง

เพลงสดุดีนี้เป็นส่วนหนึ่งในพิธีกรรมของศาสนายูดาห์ นิกายโรมันคาทอลิก นิกายลูเทอแรน และนิกายแองกลิคัน เช่นเดียวกับการร้องเพลงสดุดีในนิกายโปรเตสแตนต์ สดุดี 3 มักมีการนำมาใส่ในงานประพันธ์ดนตรี รวมไปถึงผลงานในภาษาละตินโดยมาร์ก-อ็องตวน ชาร์ป็องตีเย, Michel-Richard Delalande และ Henry Purcell

 ต้นฉบับ 
 ภาษาฮีบรู 
ตารางต่อไปนี้แสดงข้อความต้นฉบับภาษาฮีบรู ของเพลงสดุดีพร้อมสระ ควบคู่กับคำแปลภาษาอังกฤษอิงจากคำแปลใน JPS 1917 (ปัจจุบันเป็นสาธารณสมบัติ)
 วรรค ภาษาฮีบรู คำแปลภาษาอังกฤษ (JPS 1917) 1 A Psalm of David, when he fled from Absalom his son. 2 LORD, how many are mine adversaries become! Many are they that rise up against me. 3 Many there are that say of my soul: 'There is no salvation for him in God.' Selah 4 But thou, O LORD, art a shield about me; My glory, and the lifter up of my head. 5 With my voice I call unto the LORD, and He answereth me out of His holy mountain. Selah 6 I lay me down, and I sleep; I awake, for the LORD sustaineth me. 7 I am not afraid of ten thousands of people, that have set themselves against me round about. 8 Arise, O LORD; save me, O my God; for Thou hast smitten all mine enemies upon the cheek, Thou hast broken the teeth of the wicked. 9 Salvation belongeth unto the LORD; Thy blessing be upon Thy people. Selah

 พระคริสตธรรมคัมภีร์ ฉบับมาตรฐาน 
 ข้าแต่พระยาห์เวห์ คู่อริของข้าพระองค์ทวีขึ้นมากเหลือเกิน คนมากมายกำลังลุกขึ้นต่อสู้ข้าพระองค์
 หลายคนกำลังกล่าวถึงข้าพระองค์ว่า "ไม่มีการช่วยกู้จากพระเจ้าสำหรับเขา" เส-ลาห์
 ข้าแต่พระยาห์เวห์ พระองค์ทรงเป็นโล่ล้อมรอบตัวข้าพระองค์ ทรงเป็นศักดิ์ศรีของข้าพระองค์และทรงเป็นผู้ชูศีรษะข้าพระองค์
 ข้าพระองค์ร้องทูลพระยาห์เวห์ และพระองค์ตรัสตอบข้าพระองค์จากภูเขาบริสุทธิ์ของพระองค์ เส-ลาห์
 ข้าพเจ้านอนลงและหลับไป ข้าพเจ้าตื่นขึ้น เพราะพระยาห์เวห์ทรงอุปถัมภ์ข้าพเจ้า
 ข้าพเจ้าไม่กลัวคนเป็นหมื่นๆ ซึ่งตั้งตนต่อสู้ข้าพเจ้าอยู่รอบด้าน
 ข้าแต่พระยาห์เวห์ ขอทรงลุกขึ้น ข้าแต่พระเจ้าของข้าพระองค์ ขอทรงช่วยข้าพระองค์ให้รอด ขอทรงตบหน้าศัตรูทั้งหลายของข้าพระองค์ และทรงเลาะฟันของคนอธรรม
 การช่วยกู้เป็นของพระยาห์เวห์ ขอพระพรของพระองค์อยู่เหนือประชากรของพระองค์เทอญ เส-ลาห์
# สกาลา
สกาลา อาจหมายถึง
 โรงอุปรากรลาสกาลา ในมิลาน ประเทศอิตาลี
 โรงภาพยนตร์สกาลา อดีตโรงภาพยนตร์เครือเอเพ็กซ์ในกรุงเทพมหานคร
 สกาลา เพลงโดยโมเดิร์นด็อก
# ดอลลาร์ไลบีเรีย
ดอลลาร์ไลบีเรีย (รหัสตาม ISO 4217 : LRD, สัญลักษณ์: L$) เป็นสกุลเงินของประเทศไลบีเรีย เริ่มนำมาใช้ครั้งแรกในปี 1847 ถึง 1907 และนำกลับมาใช้ใหม่ตั้งแต่ปี 1943 เป็นต้นมา โดยปกติจะใช้ตัวย่อด้วยสัญลักษณ์ดอลลาร์ ($) หรือใช้ L$ หรือ LD$ เพื่อให้มีความแตกต่างจากสกุลเงินชื่อดอลลาร์อื่น ๆ

การใช้ครั้งแรก
thumb|ธนบัตร 50 เซนต์ (ปี 1880)
thumb|ธนบัตร 1 ดอลลาร์ในศตวรรษที่ 19
ดอลลาร์ไลบีเรียถูกตีพิมพ์ครั้งแรกในปี 1847 โดยผูกค่าเงินไว้กับดอลลาร์สหรัฐ รวมถึงมีการใช้หมุนเวียนในระบบควบคู่กับดอลลาร์สหรัฐเช่นกัน แต่ในปี 1907 ไลบีเรียได้เปลี่ยนไปใช้สกุลเงินปอนด์แอฟริกาตะวันตกซึ่งผูกค่าไว้กับปอนด์สเตอร์ลิงแทน
เหรียญ
มีการผลิตเหรียญออกมาครั้งแรกระหว่างปี 1847 และ 1862 โดยมีแค่สองชนิด เป็นเหรียญทองแดง 1 และ 2 เซนต์ ต่อมาในปี 1896 ได้มีการผลิตเหรียญเพิ่มได้แก่ 10 ,25 และ 50 เซนต์
ธนบัตร
มีการตีพิมพ์ธนบัตรครั้งแรกระหว่างปี 1857 และ 1880 โดยมี 7 ชนิดได้แก่ 10 และ 50 เซนต์, 1, 2, 3, 5 และ 10 ดอลลาร์

การนำกลับมาใช้ใหม่
ต่อมาไลบีเรียได้ใช้เงินดอลลาร์สหรัฐแทนเงินปอนด์แอฟริกาตะวันตกในปี 1935 และได้เริ่มผลิตเหรียญของตนเองอีกครั้งในปี 1937 ซึ่งมีการใช้หมุนเวียนกับดอลลาร์สหรัฐ
thumb|เหรียญ 1 ดอลลาร์ (ปี 1968)
เหรียญ
50Cents-Liberia|thumb|เหรียญ 50 เซนต์
ในปัจจุบันได้มีการผลิตเหรียญกษาปณ์ออกมา 5 ชนิดได้แก่ 5, 10, 25 และ 50 เซนต์ และ 1 ดอลลาร์

ธนบัตร
LIHa3ZIfcrA|thumb|ธนบัตร 100 ดอลลาร์
ในปัจจุบันได้มีตีพิมพ์ธนบัตรออกมา 5 ชนิดเช่นกันได้แก่ 5, 10, 20, 50 และ 100 ดอลลาร์

อัตราแลกเปลี่ยน

ดูเพิ่ม
 ธนาคารกลางไลบีเรีย
 เศรษฐกิจของประเทศไลบีเรีย
 สกุลเงิน
# ร่องดักหมึก
ร่องดักหมึก  เป็นคุณลักษณะของ ไทป์เฟซบางแบบที่ออกแบบมาเพื่อการพิมพ์ในขนาดที่เล็ก ร่องดักหมึกทำงานโดยการลดทอนมุมหรือรายละเอียดของรูปแบบตัวอักษรออก เมื่อพิมพ์ไทป์เฟซนั้นออกมา หมึกก็จะกระจายไปยังบริเวณที่ถูกลดทอนออกในก่อนหน้านี้ หากไม่มีร่องดักหมึก หมึกส่วนเกินอาจจะซึมออกไปด้านนอกและทำลายความคมชัดของขอบตัวอักษร

ร่องดักหมึกจำเป็นสำหรับขนาดจุดเล็กเท่านั้น และมักจะพบเฉพาะบนไทป์เฟซที่ออกแบบมาสำหรับการพิมพ์บนกระดาษหนังสือพิมพ์เท่านั้น ไทป์เฟซประเภทนี้ใช้ได้กับโฆษณาในช่องหนังสือหรือสมุดโทรศัพท์ ไทป์เฟซที่มีร่องดักหมึกอาจมีเวอร์ชันที่ไม่มีสำหรับแสดงบนหน้าจอหรือในขนาดที่ใหญ่กว่า

ตัวอย่างไทป์เฟซที่มีร่องดักหมึก เช่น Retina, Bell Centennial, Tang และ K2D
# สม ชุตินันท์
สม ชุตินันท์ (20 ตุลาคม พ.ศ. 2448 - ???) อดีตสมาชิกสภาผู้แทนราษฎรจังหวัดลำพูน 1 สมัย

 ประวัติ 
สม ชุตินันท์ (สกุลเดิม : นันทขว้าง) เกิดเมื่อวันที่ 20 ตุลาคม พ.ศ. 2448นักการเมืองถิ่นจังหวัดลำพูน. รักฏา เมธีโภคพงษ์ สำนักวิจัยและพัฒนา สถาบันพระปกเกล้า. 2560 เป็นบุตรของนายสุข กับ นางเพ็ญ นันทขว้าง สำเร็จการศึกษา ประกาศนียบัตรบัณฑิต จาก โรงเรียนกฎหมายกระทรวงยุติธรรม สมรสกับนางสุมาลัย ชุตินันท์ มีบุตร-ธิดา 4 คน

การทำงาน
สม เริ่มการทำงานด้วยการเป็นข้าราชการชั้นตรี ในตำแหน่งอัยการผู้ช่วยจังหวัดพิจิตร ใน พ.ศ. 2474 ก่อนที่จะเลื่อนตำแหน่งเป็นข้าราชการชั้นโทในตำแหน่งอัยการจังหวัดแพร่ ใน พ.ศ. 2477

 งานการเมือง 
สม ได้รับเลือกตั้งเป็นสมาชิกสภาผู้แทนราษฎรครั้งแรก ในเดือนสิงหาคม พ.ศ. 2489 สังกัดพรรคสหชีพ และได้รับเลือกตั้งสมัยเดียว

 สมาชิกสภาผู้แทนราษฎร 
สม ชุตินันท์ ได้รับการเลือกตั้งเป็นสมาชิกสภาผู้แทนราษฎรทั้งหมด 1 สมัย คือ
 การเลือกตั้งสมาชิกสภาผู้แทนราษฎรไทยเป็นการทั่วไป สิงหาคม พ.ศ. 2489 จังหวัดลำพูน สังกัดพรรคสหชีพ
# มาร์ค ฟาเบอร์
มาร์ค ฟาเบอร์ (28 กุมภาพันธ์ ค.ศ. 1946 –)  เป็นนักลงทุนชาวสวิสที่ประจำอยู่ในประเทศไทย เขาเป็นผู้จัดพิมพ์จดหมายข่าวกลูมบูมแอนด์ดูมรีพอร์ต และเป็นผู้อำนวยการของมาร์ค ฟาเบอร์ ลิมิเต็ด ซึ่งทำหน้าที่เป็นที่ปรึกษาการลงทุนและผู้จัดการกองทุน"Faber, Marc" in Who's Who of the Asian Pacific Rim, Volume 6, pg. 105. Published by Barons Who's Who, 1998.  นอกจากนี้ ฟาเบอร์ยังทำหน้าที่เป็นกรรมการ, ที่ปรึกษา และผู้ถือหุ้นของกองทุนเพื่อการลงทุนจำนวนหนึ่งที่มุ่งเน้นตลาดเกิดใหม่และตลาดหุ้นชายขอบ ซึ่งรวมถึงเอเอฟซี เอเชีย ฟร้อนเทียร์ ฟันด์ ของเอเชีย ฟร้อนเทียร์ แคปปิตอล ลิมิเต็ด ฟาเบอร์ได้รับเครดิตจากการให้คำปรึกษาลูกค้าของเขาให้ออกจากตลาดหุ้นก่อนที่ตลาดจะตกในเดือนตุลาคม ค.ศ. 1987 และใน ค.ศ. 2005–2006 ได้เขียนบทความอย่างครอบคลุมเกี่ยวกับราคาบ้านที่กำลังจะตกอย่างกะทันหัน ก่อนเกิดวิกฤตการเงินใน ค.ศ. 2007–2008 ครั้นใน ค.ศ. 2017 เขาถูกวิพากษ์วิจารณ์เรื่องข้อคิดเห็นเหยียดเชื้อชาติ

 อาชีพ 
ฟาเบอร์เกิดที่ซือริช ประเทศสวิตเซอร์แลนด์ และศึกษาในซือริชกับเจนีวา ซึ่งเขาลงแข่งให้แก่สกีทีมชาติสวิส (ทีมบี) เขาศึกษาเศรษฐศาสตร์ที่มหาวิทยาลัยซือริช และได้รับปรัชญาดุษฎีบัณฑิต (ปร.ด.) สาขาเศรษฐศาสตร์เมื่ออายุ 24 ปี โดยสำเร็จการศึกษาปริญญาเกียรตินิยมดีมาก (magna cum laude) 

ในช่วงคริสต์ทศวรรษ 1970 ฟาเบอร์ทำงานให้แก่บริษัทไวต์เวลด์แอนด์โค. ในนครนิวยอร์ก, ซือริช และฮ่องกง โดยเขาย้ายไปฮ่องกงใน ค.ศ. 1973 เขายังเป็นกรรมการผู้จัดการที่เดรกเซลเบิร์นแฮมแลมเบิร์ตฮ่องกง ตั้งแต่ต้น ค.ศ. 1978 จนกระทั่งบริษัทล่มสลายใน ค.ศ. 1990 ซึ่งใน ค.ศ. 1990 เขาได้ก่อตั้งธุรกิจของตัวเองชื่อมาร์ค ฟาเบอร์ ลิมิเต็ด ปัจจุบัน ฟาเบอร์อาศัยอยู่ที่เทศบาลนครเชียงใหม่ แม้ว่าเขาจะมีสำนักงานเล็ก ๆ ในฮ่องกงก็ตาม
# แอร์มอลโดวา
แอร์มอลโดวา  เป็นอดีตสายการบินประจำชาติของประเทศมอลโดวา ที่มีฐานการบินหลักอยู่ที่ท่าอากาศยานนานาชาติคีชีเนาและสำนักงานใหญ่ในคีชีเนา"Contact us." (Direct map link) Air Moldova. Retrieved on 31 December 2010. " Legal Address: Dacia bd. 80/2, Airport, MD-2026 Chișinău, Moldova." Address in Romanian: "bd. Dacia 80/2, Aeroport, MD 2026, Chişinău, Moldova." Map in Romanian . Address in Russian: "ул. Дачия 80/2, MD-2026 Кишинев, Молдова." Map in Russian.  สายการบินให้บริการเที่ยวบินตามกำหนดการและเที่ยวบินเช่าเหมาลำในยุโรป แอร์มอลโดวาเลิกดำเนินงานในวันที่ 3 พฤษภาคม ค.ศ. 2023

 จุดหมายปลายทาง 

 ข้อตกลงการบินร่วม 
ก่อนการเลิกดำเนินงานแอร์มอลโดวามีข้อตกลงการบินร่วมกับสายการบินต่างๆ ดังต่อไปนี้:

 ฟลายดูไบ
 เตอร์กิชแอร์ไลน์
 ยูเครนอินเตอร์แนชนัลแอร์ไลน์
 อูย์เตร์utair.ru - Airline Partners retrieved 1 May 2023

 ฝูงบิน 

 ฝูงบินสุดท้าย 
thumb|แอร์บัส เอ320-200 ของแอร์มอลโดวา
ก่อนการเลิกดำเนินงานแอร์มอลโดวามีเครื่องบินประจำการในฝูงบินดังนี้:

+ ฝูงบินของแอร์มอลโดวาเครื่องบินประจำการคำสั่งซื้อผู้โดยสารหมายเหตุJYรวมแอร์บัส เอ320-2001—12150162รวม1—

 ฝูงบินในอดีต 
แอร์มอลโดวาเคยให้บริการเครื่องบินดังต่อไปนี้:
+ฝูงบินในอดีตของแอร์มอลโดวาเครื่องบินจำนวนเริ่มประจำการปลดประจำการหมายเหตุแอร์บัส เอ319-100220152023แอร์บัส เอ320-200520032023แอร์บัส เอ321-200320162023อานโตนอฟ อาน-101965อานโตนอฟ อาน-121965อานโตนอฟ อาน-241965อานโตนอฟ อาน-261974เอ็มบราเออร์ อีเอ็มบี-120 บราซิเลีย220012015เอ็มบราเออร์ อีอาร์เจ-145120012001เอ็มบราเออร์ อี190320122020ลิซูนอฟ ลิ-221945แมคดอนเนลล์ดักลาส เอ็มดี-82120072007เช่าจากสกายวิงส์โปลิการ์ปอฟ โป-2151944ตูโปเลฟ ตู-134261971ตูโปเลฟ ตู-15410ยาโกเลฟ ยัค-401972ยาโกเลฟ ยัค-4219722004
# ณัชชาวีล์ วาณิชย์สุรางค์
ณัชชาวีล์ วาณิชย์สุรางค์ (ชื่อเดิม:สุจารี เทพอาวุธ“ชีวิตเป็นของเรา ความคิดมันก็เป็นของเรา เราเลือกได้ว่าเราจะสุขหรือจะทุกข์” หรือ ณัชชารีย์ พัฒนาวงศ์โภคินผมสอนธรรมศาสตร์มา 30 ปี ทำไมผมจะฝึกเด็ก Stamford ให้เป็นเลิศไม่ได้;ชื่อเล่น: สุ, ณัช; เกิด 9 ธันวาคม 2519) เป็นผู้ประกาศข่าวและพิธีกรชาวไทย ปัจจุบันเป็นผู้ประกาศข่าวทางทีเอ็นเอ็น ช่อง 16

 ประวัติ 
ณัชชาวีล์ วาณิชย์สุรางค์ เกิดเมื่อวันที่ 9 ธันวาคม 2519 โดยมีชื่อเมื่อแรกเกิดว่า สุจารี เทพอาวุธ ก่อนจะเปลี่ยนชื่อและนามสกุลเป็น ณัชชารีย์ พัฒนาวงศ์โภคิน และกลับมาใช้ สุจารี เทพอาวุธ ก่อนจะเปลี่ยนชื่อและนามสกุลเป็น ณัชชาวีล์ วาณิชย์สุรางค์ ดังในปัจจุบัน จบการศึกษาระดับปริญญาตรี ศิลปศาสตรบัณฑิต จากมหาวิทยาลัยสวนดุสิต และระดับปริญญาโท EX-MBA จากมหาวิทยาลัยนานาชาติแสตมฟอร์ด

 เข้าสู่วงการข่าว 
ณัชชาวีล์เข้าสู่วงการข่าวในปี 2539 จากการชักชวนของโปรดิวเซอร์ข่าวที่มาร่วมงานแต่งงานของพี่ชาย ซึ่งได้ชักชวนเธอให้ไปลองเทสต์เป็นผู้ประกาศข่าวที่ไอบีซี (ทรูวิชั่นส์ ในปัจจุบัน) โดยเริ่มจากการอ่านข่าวกีฬา

 ธุรกิจ 
นอกจากเป็นผู้ประกาศข่าวแล้ว ณัชชาวีล์ยังได้ก่อตั้งบริษัทของตัวเองชื่อ บริษัท เทพอาวุธ จำกัด เมื่อวันที่ 26 กันยายน 2548 โดยมีวัตถุประสงค์เพื่อให้บริการทางการตลาดและสื่อโฆษณา สื่อวิทยุ โทรทัศน์และสื่อสิ่งพิมพ์บริษัท เทพอาวุธ จำกัด

 ผลงาน 
 รายการโทรทัศน์ 
 ปัจจุบัน 
 คนหลังข่าว

 อดีต 
 TNN ข่าวเช้า Weekend 
 เรื่องดีดีทั่วไทย
 เมนูสัญจร
 สุขหยุดโรค
 ห้องข่าว TNN สุดสัปดาห์
 TNN ข่าวเที่ยง
 TNN ข่าวเย็น
# เส-ลาห์
(;) เป็นคำที่ใช้ 74 ครั้งในคัมภีร์ฮีบรู ศัพทมูลและความหมายไม่เป็นที่ทราบแน่ชัด แม้ว่าจะมีการตีความต่าง ๆ กันก็ตาม

อาจเป็นเครื่องหมายทางพิธีกรรม-ดนตรี หรือเป็นคำสั่งในการอ่านข้อความ โดยมีความหมายว่า "หยุดและฟัง" มีการเสนอการตีความอื่นอีกว่าสามารถใช้เพื่อระบุว่าจะมีการเล่นดนตรีสลับ ณ จุดนี้ในเพลงสดุดี นอกจากนี้ยังมีการตีความว่าเป็นการขีดเส้นใต้รูปแบบหนึ่งเพื่อเตรียมเข้าสู่ย่อหน้าถัดไป 

ระวังสับสนกับคำภาษาฮีบรู   ที่มีความหมายว่า "ศิลา"

 การปรากฏ 
คำว่าปรากฏ 71 ครั้งในเพลงสดุดี 39 บท และ 3 ครั้งในฮาบากุก 3 รวมแล้วปรากฏทั้งหมด 74 ครั้งในคัมภีร์ไบเบิล พบได้ในตอนท้ายของสดุดี 3, 24 และ 46 และในกรณีอื่น ๆ ส่วนใหญ่พบได้ในตอนท้ายของวรรค ข้อยกเว้นคือในสดุดี 55:19, 57:3 และฮาบากุก 3:3, 9, 13

เพลงสดุดีบางบทขับร้องพร้อมเครื่องดนตรี และมีการอ้างอิงถึงเรื่องนี้ในหลายบท มีเพลงสดุดี 31 บทจาก 39 บทที่มีข้อความหัวบทว่า "ถึงหัวหน้านักร้อง" และมีคำว่าปรากฏในบทเพลงสดุดี
# การบังคับใช้กฎหมายในประเทศเบนิน
เช่นเดียวกับในประเทศอื่น ๆ จำนวนมากที่มีมรดกตกทอดจากอาณานิคมฝรั่งเศส การบังคับใช้กฎหมายในประเทศเบนินเป็นความรับผิดชอบหลักที่มีร่วมกันระหว่างสารวัตรทหารฌ็องดาร์เมอรีกับ "ตำรวจแห่งชาติ" พลเรือน อย่างไรก็ตาม ในเดือนมกราคม พ.ศ. 2561 กองกำลังเหล่านี้ได้รวมเข้าเป็นกองกำลังเดียวที่เรียกว่า ตำรวจสาธารณรัฐเบนิน  

 อดีตกองกำลัง 
ตำรวจแห่งชาติ  อยู่ภายใต้เขตอำนาจของกระทรวงมหาดไทย ความมั่นคงสาธารณะ และกิจการศาสนา  ประเทศถูกแบ่งออกเป็น 6 กองอำนวยการกรม การฝึกอบรมตำรวจฝึกขึ้นที่โรงเรียนตำรวจแห่งชาติในเมืองกอตอนู ฌ็องดาร์เมอรีแห่งชาติเบนิน  มีบทบาททั้งทางทหารและตำรวจ เนื่องจากสถานะทางทหาร ฌ็องดาร์เมอรีจึงอยู่ภายใต้การดูแลของกระทรวงกลาโหม มีสำนักงานใหญ่อยู่ที่กรุงปอร์โต-โนโว ในฐานะกองกำลังตำรวจ มีอำนาจตำรวจฝ่ายบริหารและตุลาการ ปฏิบัติการทั้งในอาณาเขตหน่วย รับผิดชอบพื้นที่ที่กำหนด และหน่วยเคลื่อนที่ โดยรวมแล้วมีเขตอำนาจศาลเกือบ 90% ของดินแดนของประเทศ

 กองกำลังอื่น 
นอกจากตำรวจแล้ว การบังคับใช้กฎหมายยังได้รับการสนับสนุนจากกองกำลังหลายแห่ง รวมถึงกรมศุลกากร  ผู้พิทักษ์น้ำและป่า  และหน่วยผสมควบคุมตู้บรรทุกสินค้า 

 หน่วยผสมควบคุมตู้บรรทุกสินค้า 
หน่วยผสมควบคุมตู้บรรทุกสินค้าประกอบด้วยเจ้าหน้าที่จากตำรวจ, ศุลกากร และผู้พิทักษ์น้ำและป่า ประจำการอยู่ที่ท่าเรือกอตอนู ทำหน้าที่ตรวจสอบตู้บรรทุกสินค้าเพื่อป้องกันการขนส่งสิ่งของต้องห้าม เช่น ยา อาวุธ และสินค้าลอกเลียนแบบ
# โสภณวิชญ์ รักญาติ
โสภณวิชญ์ รักญาติ  (25 มกราคม พ.ศ. 2544 –) เป็นนักฟุตบอลระดับอาชีพชาวไทย ปัจจุบันทำหน้าที่เป็นผู้รักษาประตูเปิดประวัติ โสภณวิชญ์ รักญาติ ผู้รักษาประตูทีมชาติไทย ในสนามซีเกมส์ 2023 ให้แก่พีที ประจวบ ในศึกไทยลีกประวัติ โสภณวิชญ์ รักญาติ ผู้รักษาประตูทีมชายทีมชาติไทย SEAGAME 2023

 เกียรติประวัติ 
ทีมชาติไทยรุ่นอายุไม่เกิน 23 ปี
 เหรียญเงินซีเกมส์: พ.ศ. 2566
# ป้ายจราจรในประเทศลาว
ป้ายจราจรในประเทศลาว โดยทั่วไปแล้วจะเป็นไปตามป้ายที่ใช้ในประเทศยุโรปส่วนใหญ่ตามที่กำหนดไว้ใน อนุสัญญาเวียนนาว่าด้วยป้ายจราจรและสัญญาณ อย่างไรก็ตาม ประเทศ
นี้ยังไม่เคยลงนามในอนุสัญญาเวียนนาว่าด้วยป้ายจราจรและสัญญาณ จารึกบนป้ายจราจรเป็นภาษาลาว ซึ่งเป็นภาษาประจำชาติของประเทศลาว อย่างไรก็ตาม ภาษาอังกฤษยังใช้สำหรับจุดจอดและสถานที่สาธารณะที่สำคัญ เช่น สถานที่ท่องเที่ยว สนามบิน สถานีรถไฟ และจุดตรวจคนเข้าเมือง ทั้งภาษาลาว และภาษาอังกฤษใช้บนป้ายบอกทิศทาง

ป้ายประเภทเตือน

ป้ายประเภทห้าม

ป้ายประเภทสำคัญของการบังคับ

ป้ายประเภทคำสั้ง
# สดุดี 4
สดุดี 4  เป็นเพลงสดุดีเพลงที่ 4 ของหนังสือเพลงสดุดี ในพระคริสตธรรมคัมภีร์ ฉบับมาตรฐานที่เป็นคัมภีร์ไบเบิลฉบับแปลเป็นภาษาไทยขึ้นต้นด้วย "ข้าแต่พระเจ้าผู้ทรงให้ข้าพระองค์เป็นฝ่ายชอบธรรม ขอทรงตอบเมื่อข้าพระองค์ร้องทูล" ในภาษาละติน เพลงสดุดีนี้เป็นที่รู้จักในชื่อ "Cum invocarem" ตามธรรมเนียมดั้งเดิมเชื่อว่าสดุดี 4 ประพันธ์โดยดาวิด แต่นักวิชาการสมัยใหม่ไม่ยอมรับว่าดาวิดเป็นผู้ประพันธ์ ข้อความในเพลงสดุดีนี้กล่าวว่าชัยชนะของคนบาปเป็นเพียงชั่วคราว และการกลับใจเท่านั้นที่นำความสุขที่แท้จริง

เพลงสดุดีนี้เป็นส่วนหนึ่งในพิธีกรรมของศาสนายูดาห์ นิกายโรมันคาทอลิก นิกายลูเทอแรน และนิกายแองกลิคัน เช่นเดียวกับการร้องเพลงสดุดีในนิกายโปรเตสแตนต์ สดุดี 4 มักมีการนำมาใส่ในงานประพันธ์ดนตรี รวมไปถึงผลงานในภาษาละตินโดย Michel-Richard Delalande, Henri Desmarets และมาร์ก-อ็องตวน ชาร์ป็องตีเย

 ต้นฉบับ 
 ภาษาฮีบรู 
ตารางต่อไปนี้แสดงข้อความต้นฉบับภาษาฮีบรู ของเพลงสดุดีพร้อมสระ ควบคู่กับคำแปลภาษาอังกฤษอิงจากคำแปลใน JPS 1917 (ปัจจุบันเป็นสาธารณสมบัติ)
 วรรค ภาษาฮีบรู คำแปลภาษาอังกฤษ (JPS 1917) 1 For the Leader; with string-music. A Psalm of David. 2 Answer me when I call, O God of my righteousness, Thou who didst set me free when I was in distress; be gracious unto me, and hear my prayer. 3 O ye sons of men, how long shall my glory be put to shame, in that ye love vanity, and seek after falsehood? Selah 4 But know that the LORD hath set apart the godly man as His own; The LORD will hear when I call unto Him. 5 Tremble, and sin not; commune with your own heart upon your bed, and be still. Selah 6 Offer the sacrifices of righteousness, and put your trust in the LORD 7 Many there are that say: 'Oh that we could see some good!' LORD, lift Thou up the light of Thy countenance upon us. 8 Thou hast put gladness in my heart, more than when their corn and their wine increase. 9 In peace will I both lay me down and sleep; for Thou, LORD, makest me dwell alone in safety.

 พระคริสตธรรมคัมภีร์ ฉบับมาตรฐาน 
 ข้าแต่พระเจ้าผู้ทรงให้ข้าพระองค์เป็นฝ่ายชอบธรรม ขอทรงตอบเมื่อข้าพระองค์ร้องทูล เมื่อข้าพระองค์จนตรอก ขอประทานช่องทาง ขอทรงพระเมตตาข้าพระองค์ และขอทรงฟังคำอธิษฐานของข้าพระองค์
 ข้าแต่ท่านผู้สูงศักดิ์ ท่านจะหมิ่นศักดิ์ศรีของข้าพเจ้าไปอีกนานเท่าใด? ท่านจะรักคำไร้ค่า และแสวงการมุสาอีกนานเท่าใด? เส-ลาห์
 จงทราบเถิดว่า พระยาห์เวห์ทรงแยกผู้จงรักภักดีไว้สำหรับพระองค์ พระยาห์เวห์ทรงสดับฟังเมื่อข้าพเจ้าทูลพระองค์
 แม้ถูกยั่วยุ ก็อย่าทำบาป จงตรึกตรองในใจเวลาอยู่บนที่นอนและสงบอยู่ เส-ลาห์
 จงถวายเครื่องสัตวบูชาให้ถูกต้อง และวางใจในพระยาห์เวห์
 หลายคนกล่าวว่า "เราอยากเห็นสิ่งดีๆ บ้าง ข้าแต่พระยาห์เวห์ ขอเงยพระพักตร์ที่สว่างของพระองค์มาเหนือพวกข้าพระองค์"
 พระองค์ได้ประทานความยินดีแก่จิตใจของข้าพระองค์ มากกว่าเมื่อได้ข้าวและเหล้าองุ่นมากมาย
 ข้าพระองค์จะเอนกายลงนอนหลับอย่างเป็นสุข ข้าแต่พระยาห์เวห์ เพราะพระองค์เท่านั้นที่ทรงทำให้ข้าพระองค์อาศัยอยู่อย่างปลอดภัย
# กองอำนวยการเพื่อความมั่นคงแห่งชาติ (แอลจีเรีย)
กองอำนวยการเพื่อความมั่นคงแห่งชาติ (หรือ Sûreté nationale หรือ Sûreté อ่านว่า ซูเรเต) เป็นกองกำลังตำรวจพลเรือนแห่งชาติของประเทศแอลจีเรีย ทำหน้าที่ตรวจตราเมืองใหญ่และเขตเมืองใหญ่ของแอลจีเรีย ซูเรเตเป็นส่วนหนึ่งของกระทรวงมหาดไทย และมีหน้าที่รักษากฎหมายและความสงบเรียบร้อย ปกป้องชีวิตและทรัพย์สิน สืบสวนอาชญากรรม และจับกุมผู้กระทำผิด นอกจากนี้ ยังปฏิบัติหน้าที่อื่นๆ ของตำรวจตามปกติ รวมถึงการควบคุมการจราจรด้วย

 องค์การ 
thumb|เจ้าหน้าที่จากตำรวจแอลจีเรีย
กองอำนวยการเพื่อความมั่นคงแห่งชาติอยู่ภายใต้การดูแลของอธิบดี จากข้อมูลในปี พ.ศ. 2550 ประกอบด้วยกองกำลังจำนวน 130,000 นาย รวมถึงเหล่าปฏิบัติการและการสืบสวนเฉพาะทางและเหล่าบริการสนับสนุน

เหล่าตำรวจศาลมีหน้าที่รับผิดชอบในการสืบสวนคดีอาญา โดยประสานงานอย่างใกล้ชิดกับสำนักงานอัยการในกระทรวงยุติธรรม ตำรวจได้รับมอบหมายให้ดูแลเมืองหลวงของวิลายาห์ (คำเรียกจังหวัดหรืออำเภอ) ซึ่งอยู่ภายใต้การควบคุมของผู้ว่าการเมืองแต่ละเมือง กองกำลังตำรวจปราบจลาจลพิเศษมีอุปกรณ์ควบคุมปราบจลาจลที่ทันสมัย แม้ว่าตำรวจจะสามารถรับมือกับความวุ่นวายในเมืองและความรุนแรงได้ในช่วงต้นและกลางคริสต์ทศวรรษ 1980 แต่ก็ยังคงต้องเรียกทหารเข้ามาช่วยปราบปรามการจลาจลครั้งใหญ่เมื่อปลายปี พ.ศ. 2531Library of Congress Country Study Algeria

 ความมั่นคงภายใน 
องค์ประกอบของกองอำนวยการเพื่อความมั่นคงแห่งชาติ ยังมีบทบาทในการต่อต้านภัยคุกคามต่อรัฐบาลที่เกิดจากการบ่อนทำลายทางการเมือง ซูเรเตมอบหมายให้กองกำลังตำรวจทำงานร่วมกับผู้ตรวจการศุลกากร ณ จุดผ่านแดนตามกฎหมายเพื่อควบคุมกิจกรรมที่ผิดกฎหมาย โดยเป้าหมายหลักของพวกเขาคือการจับกุมผู้อพยพที่ผิดกฎหมายและผู้ค้าของเถื่อน กรมข่าวกรองและความมั่นคง (Département du Renseignement et de la Sécurité: DRS) เป็นหน่วยข่าวกรองของรัฐแอลจีเรีย แยกจากกองอำนวยการเพื่อความมั่นคงแห่งชาติ และมีบทบาทในสงครามกลางเมืองแอลจีเรียในช่วงคริสต์ทศวรรษ 1990Evans and Phillips (2008), passimJeanne Kervyn and François Gèze. L’organisation des forces de répression. Comité Justice pour l'Algérie, Dossier n° 16. September 2004.thumb|ตำรวจความมั่นคงสาธารณะในอันนาบา

 อาวุธ 
 Glock 17
 เบเร็ตตา 92
 Caracal pistol
 Smith & Wesson M&P
 AKM
 Beretta M12
 เฮคแลร์อุนด์คอค เอ็มเพ5
 พาหนะ 
thumb|รถตู้ตำรวจแอลจีเรีย
 จักรยานยนตร์ 

 บีเอ็มดับเบิลยู เค1100อาร์ที
 บีเอ็มดับเบิลยู อาร์1100อาร์ที
 บีเอ็มดับเบิลยู เค1600จีที

 รถยนต์ 
 Ford Focus
 Great Wall Hover
 Iveco Daily
 Kia Sorento
 Mercedes-Benz Vito
 Mercedes-Benz G-Class Mercedes-Benz Sprinter
 Nissan Patrol
 Peugeot Rifter
 Škoda Fabia
 Škoda Octavia
 Toyota Land Cruiser โตโยต้า ราฟโฟร์
 Toyota Prado
 Volkswagen Caddy
 Volkswagen Crafter
 Volkswagen Golf V
 Volkswagen Polo Mk5 Volkswagen Jetta
 Volkswagen Polo
 Volkswagen Transporter
 Volkswagen Passat

 ยานพาหนะพิเศษ 
 BCL-M5
 นิมร์ (รถลำเลียงพลหุ้มเกราะ)

 ยุทโธปกรณ์ทางอากาศ 
 AgustaWestland AW109
 Eurocopter AS350 Écureuil
# การทิ้งระเบิดปูพรม
300px|thumb|เครื่องบินทิ้งระเบิด B-52 ของสหรัฐ ขณะทิ้งระเบิดปูพรมในเวียดนาม
การทิ้งระเบิดปูพรม (carpet bombing) หรือ การทิ้งระเบิดให้ราบ (saturation bombing) หมายถึงการระดมทิ้งระเบิดทางอากาศสู่พื้นที่ขนาดใหญ่ เพื่อก่อให้เกิดความเสียหายต่อเป้าหมายทุกส่วนบนผืนดินที่ถูกเลือก เปรียบเสมือนการปูพรมทั่วทั้งห้อง ลูกระเบิดที่ใช้ในภารกิจทิ้งระเบิดปูพรมมักเป็นระเบิดไม่นำวิถี

การทิ้งระเบิดปูพรมใส่ชุมชน หมู่บ้าน เมืองใหญ่ หรือพื้นที่ที่มีประชากรหนาแน่น (อันหมายถึงบุคคลที่ได้รับความคุ้มครองตามกฎหมายมนุษยธรรมระหว่างประเทศ) ถือเป็นการก่ออาชญากรรมสงครามตั้งแต่ปี 1977 ตามข้อ 51 ของพิธีสาร 1 อนุสัญญาเจนีวา